Subject: Teavitus TARA ja GovSSO autentimisteenuste nimetuste ja lühinimetuste korrastamisest
From: "RIA teavitused" <[email-masked]>
To: "Info - TTJA" <[email-masked]>
Date: Mon, 9 Feb 2026 16:42:31 +0200

Lugupeetud riigi autentimisteenuse äriklient,

RIA viib läbi autentimisteenuste nimetuste ja lühinimetuste korrastamise, et 
kasutaja saaks üheselt aru, millise teenusega ta parasjagu suhtleb. Eesmärk 
on tõsta turvalisust ja kasutajakogemuse selgust.

Muutuvad põhimõtted:

*	Lühinimetuse maksimaalne pikkus on edaspidi 38 märki (koos tühikutega).
*	Eraldust ei tehta enam GSM-7 märkide ja muude märkide vahel.
*	Kui nimetus ei ületa 38 märki, soovitame, et nimetus ja lühinimetus 
oleksid samad.
*	Autentimisel lisandub mobiilivaates automaatselt tekst:

*	„Logi sisse: “ / „Log in: “ / „Войти: “ vastavalt valitud keelele.
Näiteks kuvatakse kasutajale „Logi sisse: X“, kus X on rakenduse 
lühinimetus.

Muutuste rakendamine:

*	Nimetusi hakkame esialgu üle vaatama toodangukeskkonnas; demo ei muutu.
*	Muudatused teostatakse RIA poolt lähiperioodil, alustades kõige rohkem 
avalikku kasutust leidvatest rakendustest.

Kuidas see mõjutab teid kliendina:

*	RIA määrab, milline nimetus ja lühinimetus kuvatakse autentimisel.
*	Teie ülesanne on anda sisend või kinnitada, kas meie ettepanek sobib.
*	Palume saata vastus e-posti aadressile [email-masked], kas meie ettepanek 
nimetuse/lühinimetuse kohta sobib või esitada oma ettepanek.
*	Soovitame kasutada nimetusena täpselt sama nime, mida kasutaja näeb teie 
teenuse veebilehel (portaali nimi). Näiteks https://eteenindus.mnt.ee/ 
portaali puhul juba sobiv "Transpordiameti e-teenindus."
*	Vahendusteenuse/SSO puhul, mille kaudu pakutakse mitme portaali teenuseid, 
määrame nimetusena asutuse nime (nt Justiitsministeeriumi e-teenused, 
Sotsiaalministeeriumi e-teenused, Siseministeeriumi e-teenused), et kasutaja 
aru saaks, kelle teenustega ta suhtleb.

Kliendi valikud:

1.	Nõustuda meie ettepanekutega – muudatused teostatakse RIA poolt.
2.	Esitada omapoolsed ettepanekud nimetuste ja lühinimetuste osas.
3.	Küsida ülevaadet praegustest nimetustest ja meie ettepanekutest nende 
muutmiseks.

Küsimuste korral:

Pöörduge aadressil [email-masked].